Xilitla

Xilitla er en landsby og kommune i den meksikanske delstaten San Luis Potosí. Kommunen hadde 51 498 innbyggere i 2010, men bare 6576 av disse var bosatt i selve landsbyen. Kommunens areal er på 414,95 km². Det er en landlig og lite industrialisert kommune, og nahua- og huasteker-indianerne i området har bevart kulturen og det tradisjonelle levesettet sitt. Rundt 20 000 av kommunens innbyggere snakker et indiansk språk.

Xilitla ligger sørøst i delstaten. Terrenget er svært kupert, og de høyeste toppene når opp til 2 800 meter over havet. Kommunen har en rekke vakre landskap og grotter. Den er den kommunen i San Luis Potosí som har mest nedbør.

Xilitla er en viktig kaffeprodusent. I kommunen ligger også den surrealistiske hagen Las Pozas, som ble oppført av den britiske kunstneren og poeten Edward James.

Xilitla fikk status som «Pueblo Mágico» i 2011.

Bilder

Referanser

Eksterne lenker 
 

Byer i San Luis Potosí
Kommuner i San Luis Potosí
Pueblos Mágicos